เรียนผู้อำนวยการเขตบางคอแหลม
          เรื่องที่แจ้งไม่ใช่เรื่องร้องเรียนแต่อย่างใด แต่เป็นเรื่องชื่นชมบุคคลากรในหน่วยงานรับผิดชอบของท่าน  พอดีดิฉันและเพื่อนๆมีโอกาสได้นำขนมเล็ก ๆ น้อยๆมามอบให้ทางศูนย์พัฒนาเด็กก่อนวันเรียนชุมชนวัดไผ่เงิน ในวันที่ 25 ธ.ค. ที่ผ่านมา สังเกตุเห็นที่นี่มีคุณครูอยู่เพียงท่านเดียว กับเด็กอีกจำนวนประมาณ 20 คน สอบถามคุณครูพอคร่าว ๆ ได้ความว่าอยู่คนเดียว ทำอาหาร ล้างจาน และทำทุกอย่างเองแต่เพียงผู้เดียว  จึงอยากใช้ช่องทางนี้ขอชื่นชมคุณครูและเป็นกำลังใจให้ในการทำงาน  ฝากถึงท่านผู้อำนวยการเขต ที่ท่านมีบุคคลากรแบบนี้ในเขตของท่าน  บุคลากรที่มีความรับผิดชอบต่อสายงานที่ค่อนหนักและอยู่กับเด็กวัยอยากรู้อยากเห็น และกำลังซนมาก 
          ในฐานะที่เป็นครูเหมือนกันเห็นการทำงานของคนที่มีความรับผิดชอบจึงอยากขอชื่นชมคะ 1 เขตมี 1 ท่าน ถือว่าเป็นความโชคดีของเด็ก ๆ ในชุมชนนี้และชุมชนใกล้เคียง เด็ก ๆ ดูมีสุขภาพจิตที่ดี ร่าเริงแจ่มใสสมวัยมากค่ะ